Muidugi meeldiks Lilitile ilmselt, kui teda lihtsalt Lilitiks  nimetataks, aga mis parata, Lilit lihtsalt pole veel sama kuulus kui Madonna. Pole vist vajalik mainidagi, et nimi Lilit Kaaret ei ütle suuremale osale inimestest midagi - kes see veel on?! Aga maini vaid Tõehetke-Lilitit, kui igaühe peas süttib lambike.  Eile, kui temast esiküljelugu kirjutasin, anti mulle mõista, kui kiiduväärt oleks Tõehetke-Liliti asemel teda rahva mällu hoopis Printsessi-Lilitina kinnistada. Pole vist kuigi tore, kui TV3-s mürgeldab Kanal 2 saate järgi nime saanud tegelane.  Oli  aga paras peavalu! Sest oh häda, ka Printsessi-Lilit ei ütle kellelegi veel midagi - telesari pole eetrissegi jõudnud. Viimaks leiutasin lahenduse: Printsessi- (endine Tõehetke-) Lilit. Ennustan, et sellise nimekuju juurde tuleb pikemaks pidama jääda, kuni "Unistuste printsessi" skandaalid ükskord "Tõehetke" unustusse vajutavad.